Eseu: A.C. Cuza: Revelația unei exegeze 
eminesciene inedite 


(https://lancierii.files.wordpress.com/2012/02/eminescu- 
cuza.jpg)În revista Bucovina literară _(http://bucovina- 
literara.scriitor.org/), a apărut în două numere, Nr. 10- 
11(248-249), octombrie-noiembrie 2011 și Nr. 12 (250), 
decembrie 2011, un eseu despre rolul lui A.C. Cuza în 
tezaurizarea şi promovarea operei eminesciene. Autorul, dl. 
Theodor Codreanu 
(http://theodorcodreanu.wordpress.com/), reuşeşte să 
vorbească în termeni apreciativi față de omul de cultură 
A.C. Cuza fără să se simtă constrâns a-l ocări pentru 
convingerile antisemite ale profesorului ieșean pentru a se 
pune la adăpost de politrucii „corectitudinii politice”. Un 
om de cultură vorbește nestingherit despre opera unui 
excepțional om de cultură, A.C. Cuza, care, la rândul său, a 
vorbit întotdeauna liber. Numai așa a reușit A.C. Cuza să 
imprime întregii sale opere genialitatea sa. Vă invităm la o 
lecură reconfortantă semnată de dl. profesor Theodor Codreanu, filolog. 


Eseu: A.C. Cuza: Revelația unei exegeze eminesciene inedite (I) 
de Theodor CODREANU 


Evenimentul extraordinar din anul 2000, când, tocmai ne aşteptam mai puţin, au fost publicate cele 93 de 
scrisori inedite ale lui Eminescu adresate Veronicăi Miclel, s-a repetat un deceniu mai târziu, dar în 
planul exegezei, prin apariţia unei impunătoare lucrări în două volume datorate lui A.C. Cuza, sub titlul 
Mihail Eminescu ca reprezentant al romantismului. În manuscris, cartea însumează 1056 de pagini, iar 
tipărită, tot în două volume, 866 de pagini. „Descoperirea”2 şi publicarea ei, în anul 2010, le datorăm lui 
I. Oprişan, cel care sub egida Institutului de Istorie şi Teorie Literară „G. Călinescu” a şi inițiat 
„Corpusul receptării critice a operei lui M. Eminescu”. Exegeza lui A.C. Cuza a fost inclusă în volumele 
23-24, în ediţie critică îngrijită de I. Oprişan (Editura SAECULUM 1.O., București, 2010). 


Dacă scrisorile de la Polirom s-au bucurat de o audiență binemeritată, augmentată și de prestigiul 
„Anului Internaţional M. Eminescu — 150”, exegeza lui A.C. Cuza a trecut absolut neobservată, chiar 
dacă editorul a încercat să-i dea importanţa cuvenită publicând-o la 160 de ani de la nașterea scriitorului. 
Cauzele tăcerii par a fi, în esenţă, următoarele: tirajul mic şi slaba circulaţie a cărţii, în ultimele decenii, 
apoi prestigiul incomod al lui A.C. Cuza în fața „corectitudinii politice”, ideologia care ne călăuzeşte 


ca nouă flacără a „lămpii lui Ilici” în postcomunism; în fine, titlul aparent desuet al cărţii: Mihail 
Eminescu ca reprezentant al romantismului. Cititorul, şi chiar specialistul, par azi saturați și detaşaţi de 
conceptul de romantism, cu atât mai mult, cu cât comparatismul mai vechi, sursier, epuizase înglobarea 
lui Eminescu într-un curent cultural stins deja în anul nașterii poetului, încât autorul Luceafărului 
devenise imaginea unui „romantic întârziat”, iar, în cel mai bun caz, „ultimul mare romantic european”. 
Cu atât mai mult postmodernitatea va cunoaşte serioase reticențe față de „romantismul” eminescian, 
versurile poetului devenind, cel mult, material pentru noul parodism (Levantul lui Mircea Cărtărescu) 
sau pentru simpla intertextualitate3. Eu însumi, pregătind, între 1977 — 1983, cartea Eminescu — 
Dialectica stilului (1984), am refuzat formulele înglobării exclusive în romantism a geniului eminescian 
care dominau cu autoritate eminescologia pe urmele lui G. Călinescu și a altor mari eminescologi. 
Argumentul meu forte era Titu Maiorescu. Încă de la 1871 — 1872, criticul intuise că Eminescu este „om 
al timpului modern”, nicicum un „întârziat”, ceea ce va întări cu asupra de măsură la 1889, în studiul 
Eminescu și poeziile lui: „Eminescu este un om al timpului modern, cultura lui individuală stă la nivelul 
culturei europene de astăzi.”4 


Acum însă descopăr cu uimire că tocmai imaginea unui Eminescu modernist, pornind de la Maiorescu și 
junimism, spulberă A.C. Cuza, conturând profilul romanticului, deloc „întârziat”, dintr-o perspectivă 
atât de nouă și de îndrăzneață, încât mi se pare un miracol că un gânditor român a avut limpezimea 
conceptelor la 1912 — 1919, intervalul în care criticul a conceput și a elaborat această exegeză. Tânărul 
A.C. Cuza l-a cunoscut pe Eminescu în anii 1884 — 1885, când i-a devenit apropiat şi drama poetului a 
lăsat urme adânci în conştiinţa lui, determinându-l să fie cel dintâi gânditor român care a pătruns în 
resorturile profunde ale existenţei și operei eminesciene. Asta l-a și determinat, ca moment pregătitor, să 
coordoneze și să realizeze una dintre cele mai complexe ediţii ale operei, tipărită la Iaşi, în 1914, sub 
titlul Opere complecte, cu o bogată introducere, prefigurare a cărţii rămase în manuscris. Necesitatea 
unei asemenea ediții masive (680 de pagini, format academic), prima care vizează întreaga operă 
eminesciană, plutea în aer la începutul secolului al XX-lea, când s-a declanșat o dezbatere publică fără 
precedent asupra tezaurului eminescian, înlesnită şi de cedarea de către Maiorescu a lăzii cu manuscrise, 
în 1902, urmată de bătălia fracturării operei poetului şi a ziaristului, bătălie care a culminat în anii 1909 — 
1911, când s-a și ridicat prima statuie din ţară, la Galaţi, dezvelită cu o sută de ani în urmă. Ediţia A.C. 
Cuza, prețuită superlativ de Nicolae Iorga, dar şi de Perpessicius şi de alţii, marchează etapa modernă a 
valorificării operei eminesciene, încheiată abia cu ediția academică începută de Perpessicius, în 1939. 
„Punând la contribuţie lucrările înaintaşilor cu Chendi şi Scurtu în frunte, — aprecia Perpessicius — 
aducând uneori corectări din confruntarea cu manuscrisele și cu adaose prețioase, precum la postume 
suava elegie Stau în fereastra susă, pierdută totuși din pricina repartizării materialelor printre exercițiile 
juvenile — ediţia A.C. Cuza a adus, întâia, imaginea unui scriitor fecund, de o vastă și variată activitate şi 
a stimulat mai mult ca orice pledoarie către acea ediție integrală, şi critică, pe cale de realizare.”5 


Nicolae Georgescu, cel mai bun cunoscător al tuturor edițiilor Eminescu, consideră ediția A.C. Cuza 
drept „unică în cultura noastră” şi „prima ediţie enciclopedică eminesciană”6. Prejudecata, cu iz politic, 
a rupturii dintre poet și ziarist a predominat, subliniază Nicolae Georgescu, din timpul vieţii poetului și 
până în 1930. De fapt, ea s-a prelungit, intermitent, până în zilele noastre, din pricini ideologice similare. 
Ediţia A.C. Cuza este prima încercare de anvergură de a pune capăt fracturării personalității 
eminesciene în defavoarea ziaristului. De la Grigore Ventura și Aron Densusianu până la Corneliu Botez, 
Nicu Xenopol şi I.U. Soricu, gânditorul politic, economic, istoric etc. este de-a dreptul recuzat și 
minimalizat. Încercările lui Grigore Păucescu, Nicu Filipescu, I. Scurtu sau Nicolae Iorga de a pune în 
evidenţă pe jurnalist se dovediseră doar parţiale. Ediţia A.C. Cuza valorifică ziaristica lui Eminescu la 
modul științific, într-o arhitectonică amplă, în opt secţiuni, tot atâtea ca şi opera literară, echilibrând 
imaginea de ansamblu ca pe o tablă de șah, cum remarcă Nicolae Georgescu: „Colectivul coordonat de 
A.C. Cuza încearcă să răspundă ştiinţific, cu toată opera într-o carte, acestor încercări de rupere în două 


a ei şi de aruncare la coş a ziaristicii, ca netrebuitoare.”7 Criticul argumentează că și evenimentul 
dezvelirii statuii de la Galaţi a avut de suferit din pricina schizoidiei publice asupra personalităţii lui 
Eminescu: „Gestul lui A.C. Cuza este menit să spună lumii culturale de la noi că nu există doi Eminescu, 
un Eminescu poet și un Eminescu gazetar, ci unul singur, cu o singură operă. Că această operă unică 
trebuie citită în curgerea ei firească şi judecată în efectele ei firești. Că aşa cum în poezie Eminescu a creat 
şcoală, tot la fel în politică a creat școală. Partidele politice se vor revendica, de acum înainte, din 
doctrina eminesciană - acesta fiind semnul că Eminescu a fost scos de sub umbrela unui singur partid și 
pus în centrul magnetic al mai multora, poate chiar al tuturor (şi socialiştii se revendică din Eminescu 
întrucâtva). În totul, Eminescu este scos din cotidian, din politica ziarelor şi a străzii — şi trecut în 
domeniul spiritului, în ştiință.”8 Până la ediţiile D. Murăraşu (1931) şi la cea academică, a lui A.C. Cuza 
va fi principala carte de referință în materie de text eminescian. 


Dar A.C. Cuza a simţit că nu este suficientă o asemenea ediție, că aceasta cere o exegeză pe măsură şi, de 
îndată ce-a văzut cartea tipărită, a trecut la o muncă de profunzime, parcurgând o vastă documentare, 
construindu-și propriile concepte, cu o metodologie riguroasă, ajungând la rezultate impresionante, și 
asta chiar în anii cei mai tulburi ai Primului Război Mondial. Dacă cercetarea lui A.C. Cuza ar fi fost 
publicată în 1919 sau în anii următori, altfel ar fi arătat faţa eminescologiei. După 1944, apariţia ei n-a 
mai fost posibilă, păstrându-se, din fericire, în Arhiva A.C. Cuza. Se poate ca abandonarea proiectului să 
fi fost cauzată de conștiința că nu a desăvârşit forma finală, considerând, poate, că e suficientă 
introducerea la Opere complecte, la care s-a adăugat intrarea autorului în politică a vremii, încât 
proiectul i se va fi părut de interes secundar după contribuţiile lui D. Murărașu, Tudor Vianu sau G. 
Călinescu. Fragmente din ansamblu au apărut, în presa vremii, în 1919. Totuși, în 1938 există semne de 
revenire, în legătură cu Introducerea, pe care însă o suprimă, „gândindu-se, desigur, să păstreze, în 
fruntea celor două volume, doar Prefaţa”, după aprecierea lui I. Oprişan, care explică nefinalizarea 
editorială prin „cercetările importante apărute între timp, care negau în bună măsură consideraţiile din 
introducerea Ce știm despre Eminescu”9. 


Peste toate, mai am bănuiala că această carte venea, paradoxal, prea devreme, fiindcă, între timp, se 
impusese direcția modernistă patronată de liberalismul politic și cultural al lui E. Lovinescu. 
Modernismul devenise atât de absorbant, încât și-a revendicat şi pe unul dintre cei mai lucizi 
antimoderni interbelici, pe Ion Barbu, considerat chiar un „modernist radical”, în pofida protestelor 
poetului, care şi în 1947, într-o scrisoare către Nina Cassian, încă se mai întreba: : „Voi putea distruge 
legenda, că am fost ori că sunt modernist?” Ceva similar se petrecuse și cu Camil Petrescu, și el asimilat 
la „modernism”. Or, viziunea lui A.C. Cuza asupra lui Eminescu era, prin excelență, antimodernistă, 
însă nicidecum în sensul de a-l considera pe poet şi gânditor un „tradiționalist” pe linia romantismului 
neosămănătorist, cum ar fi înclinat Nicolae Iorga, bunăoară. Exista un punct comun între abordarea 
modernistă și cea antimodernistă a lui A.C. Cuza: şi unii, şi alţii îl considerau pe Eminescu romantic, aşa 
cum, de altfel, decisese însuşi poetul: Eu rămân ce-am fost: romantic. Plecarea, desigur, atât la 
moderniști, cât şi la antimodernistul Cuza, poate fi considerată din marele curent cultural european, cu 
precădere romantismul german. Însă punctul de ajungere al celor două referenţiale culturale diferă 
radical: în vreme ce G. Călinescu ajunge la imaginea „ultimului mare romantic european” şi la proiecția 
fundamentală de „poet naţional” (ultima sintagmă consonantă atât cu tradiționalismul lui Iorga, cât și cu 
antimodernismul lui Cuza), la acesta din urmă subordonarea față de marele curent european este 
nesemnificativă şi irelevantă, fiindcă romantismul - curent literar sau şcoală — a trecut, pe când 
romantismul eminescian este o culme a europenității și românității ca biruință împotriva cadrului 
raționalist, cartezian al modernismului. Conceptul de romantism are cu totul alte înțelesuri la A.C. Cuza 
comparativ cu ale criticilor şi istoricilor literari din secolul al XX-lea. De aceea, chiar dacă autorul şi-ar fi 


tipărit cartea în anii interbelici, el n-ar fi putut fi înţeles de contemporani, exceptându-i, poate, pe lon 
Barbu, pe Camil Petrescu și pe Al. Philippide, ultimul elaborând conceptul de romantism fundamental, 
consonant, în bună măsură, cu al lui A.C. Cuza. 


Dar despre asta, în numărul viitor. sursa: http://bucovina-literara.scriitor.org_(http://bucovina- 
literara.scriitor.org/index.php?option=com_ content&task=view&id=479&ltemid=5) 


Eseu: A.C. Cuza: Revelația unei exegeze eminesciene inedite (II) 
de Theodor CODREANU 


A.C. Cuza are conştiinţa deplină a însemnătăţii construcţiei sale: „Mihail Eminescu, după părerea 
noastră, în adevăr, este nu numai cel mai mare poet, dar şi cel mai adânc cugetător al românilor. La 
dânsul aflăm, ceea ce mai ales ne lipsește: idealismul; el este reprezentantul cel mai consecvent, 
îndeosebi, al ideii naționale; în sfârşit, indiferent de cuprins, el ne oferă un sistem de gândire."1 După 
înfăptuirea Marii Uniri, conchide A.C. Cuza, Eminescu trebuie să devină „un îndrumător şi mai ales un 
educator”, dar pentru asta el „trebuie pe deplin înțeles”, ceea ce a lipsit până atunci culturii românești. 
Ţinta criticului este tocmai asta: să-l facă pe Eminescu înţeles, în contextul în care persistau haotic erori 
grave de biografie, o slabă cunoaștere a operei, fapt care a determinat să existe pentru autorul Glossei un 
interes trecător, ca şi pentru destinul său, poetul fiind etichetat în fel și chip, pentru ca, finalmente, să fie 
clasat drept un „pesimist”, adevărata lui personalitate fiind ignorată. Pentru a face lumină asupra 
adevăratului Eminescu, A.C. Cuza își propunea trei obiective de cercetare: rediscutarea teoriei 
romantismului (în vol. I), apoi viaţa şi opera (în vol. al II-lea). 


Primul studiu complex (şi, probabil, cel mai important, prin originalitatea abordării) asupra conceptului 
de romantism în cultura românească este cel din volumul I al cărții lui A.C. Cuza. Așa îl cataloghează, 
altminteri, şi editorul I. Oprişan. Și nu se înşală. Înainte de A.C. Cuza, un studiu comparatistic, de tip 
sursier, publicase N.I. Apostolescu, în 1909, vizând influența romantismului francez asupra poeziei 
românești.2 Cele mai multe intervenții, după Războiul de Întregire, şi mai ales după 1950, vor face obiect 
de istorie literară comparatistică: Paul Cornea, H. Zalis, D. Popovici, Al. Dima, Al. Balaci, Mircea 
Anghelescu, Mihai Zamfir, Zoe Dumitrescu-Bușulenga, V. Mîndra, Elena Tacciu, Dim. Păcurariu, Marin 
Beșteliu, Eugen Simion, Romul Munteanu, Vera Călin, Nicolae Manolescu ş.a. Ei se ocupă doar 
contextual de tipologia romantică, încât conceptul ca atare e pus, sub trasorul teoriei, de puţini: Tudor 
Vianu, G. Călinescu (Clasicism, romantism, baroc, 1946), Edgar Papu (Existenţa romantică. Schiță 
morfologică a romantismului, 1980), Virgil Nemoianu (Îmbânzirea romantismului. Literatura europeană 
și epoca Biedermeier, trad. din engleză de Alina Florea și Sanda Aronescu, Bucureşti, 1998). Dacă Tudor 
Vianu și Edgar Papu nu trece din cadrele generale ale curentului romantic istoricizat, o ieșire 
spectaculoasă, nuanţatoare, a încercat G. Călinescu prin introducerea temperamentului uman în 
tipologie, difuz, apoi, în toate regnurile terestre, în meteorologie, în astronomie etc. Bunăoară, după 
măsura călinesciană, ziua este „clasică”, noaptea — „romantică”, iarna e „clasică”, primăvara şi toamna 
„romantice” etc. La rându-i, Virgil Nemoianu (adoptat, ca modă, în scrierile de critică şi istorie literară, 
în ultimii cincisprezece ani, de către Nicolae Manolescu în Istoria critică a literaturii române, 2008, dar şi 
de alţii) a încercat o clasificare, între un romantism înalt (High) și un romantism îmblânzit (Biedermeier), 
minor, ultimul predominant în cultura românească și chiar la Eminescu. 


Prin comparaţie, redimensionarea conceptului de romantism la A.C. Cuza trimite la ere/paradigme 
culturale diferite, pe când la teoreticienii şi istoricii literari înşirați mai sus, exceptându-i, poate, pe G. 
Călinescu şi Edgar Papu, conceptul de romantism nu iese din spaţiul „complexelor de cultură” din 
ultimele două secole: tradiționalism, modernism, postmodernism. În schimb, A.C. Cuza are 
surprinzătoare intuiții care transcend aceste „complexe de cultură”, plasându-se, avant la lettre, într-un 


ethos transmodern, deschis către orizonturile veacului următor, cu toate că întâlnim la el ezitări 
terminologice, explicabile pentru începutul de secol XX. De pildă, el utilizează un termen nepotrivit 
pentru a sublinia principala trăsătură a romantismului: sentimentalismul. Presimţindu-i însă neajunsul, 
are grijă permanent să disocieze între sentimentalismul romantic și sentimentalitatea comună. Apoi, 
cade în cursa teoriilor la modă în Europa vremii, asociind cele două direcţii fundamentale din cultura și 
gândirea europeană (raționalism vs. romantism) cu ideea de rasă. Astfel, raționalismul cartezian este 
asociat cu rasa iudaică, pe când romantismul este corelat cu cea arică. Acesta pare a fi defectul principal 
al gândirii lui A.C. Cuza, care l-a împins către o ideologie antisemită, îndeobşte în plan politic, deşi, când 
caută argumente în opera lui Eminescu, are grijă să nuanţeze lucrurile, în cele mai bune cazuri. Un alt 
defect care l-a împiedicat să meargă până la capăt pe calea unui ethos postmoderm/transmodern 
izvorăşte din tendinţa de a considera raționalismul şi romantismul ca antiteze ce rămân neconciliate sau 
neconciliabile, deşi materialul eminescian avut la dispoziție îl îndruma către „împăcarea antitezelor”, 
către ceea ce încă Ion Heliade Rădulescu numise „echilibru între antiteze”, idee pe soclul căreia 
Eminescu şi-a fundat modelul ontologic al arheităţii.3 


Punctul de plecare cuzist este validat de istoria cunoașterii moderne şi postmoderne: el distinge, în 
cultura europeană (şi nu numai) două direcții fundamentale: raționalismul şi sentimentalismul. 
Raționalismul culminează în cartezianism, pe când sentimentalismul se desăvârşeşte ca romantism. 
Schiller vorbise de poezia naivă şi sentimentală, iar romanticii au declanșat bătălia cu clasicii, faimoasa 
ceartă între „antici” şi „moderni”. Acestea sunt lucruri cunoscute pe care nici un istoric literar sau 
cultural nu le-a ignorat. Dar în cadrul „şcolii romantice”, mai întâi Jean Paul, a privit romantismul nu ca 
pe o simplă modă, ci ca „tendinţă generală a spiritului uman”, având rădăcini în Upanișade, în Platon și 
Plotin, până la Pascal, Schopenhauer şi, de adăugat, Eminescu.4 Fraţii Schlegel, Novalis ș.a. au consolidat 
această viziune, premisă de la care pleacă şi A.C. Cuza. Ea consonează cu Eonul dogmatic blagian, în 
care gânditorul distinge între intelectul enstatic și cel extatic, între cunoașterea paradisiacă (raționalistă) 
și cea luciferică (dogmatică/poetică). Pe o cale similară mergea Ion Barbu, cel care se lepăda de rațiunea 
rece (Roata lui Mercur, v. Dezrobire) pentru intelectul select al Roţii Soarelui. Un critic pătrunzător ca 
Marin Mincu a intuit bine interpretându-l pe autorul Jocului secund ca venind dinspre romantism. 
Distincția între cartezianism și abordarea de tip bootstrap (Geoffrey F. Chew) a devenit funcțională în 
cea de a doua revoluţie cuantică şi o întâlnim la cei mai de seamă savanți şi gânditori contemporani, de 
la Werner Heisenberg şi Fritjof Capra la Ştefan Lupaşcu şi Basarab Nicolescu. Cu toate acestea, 
raționalismul materialist-știinţific este cel care domină cunoașterea modernă de la iluminiști încoace. lată 
de ce romanticii sunt considerați ca antimoderni și, de regulă, marginalizaţi. Paradoxal, fiindcă, la rândul 
lor, în istoria literară, au apărut ca „moderni” împotriva „anticilor”, a clasicilor. De aceea, Antoine 
Compagnon susține paradoxul că antimodernii sunt adevărații... moderni: „mai moderni decât 
modernii şi decât avangardele istorice”.5 În 2001, la 4 iulie, în Le Monde, Milan Kundera emitea aceeaşi 
idee: „astăzi, singurul modernism demn de acest nume este modernismul antimodern”. Unii vor ieşi din 
acest paradox prin conceptul de postmodernism, dar acesta este mult prea ambiguu, fiindcă dominanta 
postmodernismului a devenit raționalismul desacralizant, cu preferință pentru o literatură a 
„concretului”, mergând, în exces, către o „artă” neonaturalistă, pornografică şi scatofilă, la ultimele 
generaţii. Scriitorul și savantul româno-american Constantin Virgil Negoiţă6 a încercat, de aceea, să 
discearnă între un „postmodernism modern” și un „postmodernism premodern”, acesta din urmă 
recuperator al tradiţiei, al sacrului, al istoriei şi al complexităţii ființei umane. El, de fapt, redefineşte 
romantismul fundamental schițat de A.C. Cuza, în spiritul transdisciplinar al transmodernismului. Și 
Antoine Compagnon asimilează romantismul cu antimodernismul: „orice artă modernă în aspiraţia ei 
romantică şi mântuitoare va ţine, într-un fel sau altul, de acest antimodernism”7. Pilonii conceptuali ai 
antimoderismului sunt: politic, antirevoluţie şi spirit „reacționar”; filosofic, anti-iluminism; în morală, 
„pesimism”; în religie, păcatul originar; în estetică, sublimul, cu accentul pe valoare şi canon; stilistic, 


vituperaţia, avându-i ca precursori pe marii profeți biblici. Vom avea surpriza ca acești şase invarianţi să 
fie şi piloni de susținere ai conceptului de romantism la A.C. Cuza, cu ample reverberații în opera lui 
Eminescu, dar și a celor mai de seamă romantici europeni. 


Romantismul ca antimodernism nu se confundă nici la A.C. Cuza cu școlile romantice efemere, după 
cum, la Antoine Compagon, spirit antimodern găsim în toate perioadele istorice, principalul sprijin 
ontologic fiind în creștinism. Această dimensiune creștină a romantismului fusese identificată încă de 
Jean Paul, în 1804: „Originea și caracterul întregii poezii moderne se pot deduce aşa de ușor din 
creștinism, încât am putea numi poezia romantică, tot așa de bine poezie creștină”. Ceea ce nu exclude 
„straturile de păgânătate” despre care va vorbi Ion Barbu în eseul Cuvânt către poeţi (1941), pentru ca 
G.K. Chesterton, ceva mai înainte, să sublinieze: „Creştinismul este singurul cadru care a păstrat 
plăcerea păgânismului”, „singurul cadru pentru libertatea păgână”8, pentru „virginitate”, pentru 
puritatea femeii etc., toate încorporate în Shakespeare, cel în care Harold Bloom” identifica matricea 
iradiantă a canonului literar european. Romanticii, altminteri, sunt redescoperitori ai lui Shakespeare, 
modelul exemplar şi pentru Eminescu. A iubi „cu ochi păgâni și plini de suferinți” (Pe lângă plopii fără 
soţ...) este, altminteri, formula oximoronică cea mai potrivită pentru complexitatea romantismului 
creștin eminescian. Și pentru Eminescu voința de a trăi, în sens schopenhauerian, este deopotrivă 
păcatul originar şi calea spre Mântuire prin „negare succesivă a voinţei”, cum se exprimă Antoine 
Compagnon10, în consens și cu Joseph de Maistre sau Baudelaire, omul prizonier al voinței oarbe fiindu- 
și deopotrivă călău și victimă, ca în Heautontimoroumenos-ul baudelairian sau ca în extraordinarele 
poeme eminesciene Gemenii și Rugăciunea unui dac. „Creştinismul — subliniază şi A.C. Cuza — interpus 
între păgânismul greco-roman, decadent și păgânismul barbar violent — înseninează regenerarea 
omenirii, prin înălțarea ei către cer.”11 


Tocmai din pricina legăturilor profunde dintre romantism şi creştinism, A.C. Cuza întrevede în Evul de 
Mijloc una din manifestările majore ale romantismului, semn că el depășește cu mult conceptul 
consacrat de istoria culturii. Capitolul al II-lea al primului volum este consacrat „romantismului 
medieval”, prin excelenţă creștin, figura centrală fiind călugărul, factorul civilizator spre modernitate: 
„Pretutindeni, călugărul e pionierul neobosit al civilizației; mânăstirea - azil al culturii.”12 Călugărul și 
mânăstirea au salvat civilizaţia antică, au păstrat meşteșugurile, formând clasa de mijloc, care a creat 
târguşoarele, cetățile-burguri, oraşele bogate şi burghezia. Din energiile haotice barbare, s-au închegat 
națiunile, germenii civilizației moderne13. Din atare perspectivă, romantismul „paseist” și „reacţionar” 
eminescian, conotat vreme îndelungată ca negativ şi compromițător, capătă cu totul alte dimensiuni. Nu 
o întoarcere (imposibilă!) la 1400, în vremea lui Alexandru cel Bun, viza Eminescu, precum, de altfel, o şi 
spune poetul însuşi, ci la energiile romantice ale Veacului de Mijloc, în contra raționalismului modern, 
ieșit în prim-plan din secolul al XVIII-lea. În acest sens el se recunoaște romantic, adică antimodern. 
Secolul al XVII-lea încă fusese „romantic”, existând un echilibru între rațiune și sentiment. Clasicismul 
secolului al XVII-lea, observă A.C. Cuza, s-a transformat în următorul veac în pseudo-clasicism, fondul 
romantic fiind sufocat de raționalism cartezian excesiv: „Ştiinţa înlocuise talentul și arta nu mai exista, 
devenind o mecanică” 14, în dauna sentimentului. De la Renaștere la Iluminism s-a progresat către un 
intelectualism literar, pentru ca în plan filosofic şi social să se ajungă la materialism, marxism și 
revoluție, care au răsturnat romantismul medieval, distrugându-l. Secolul al XVII-lea încă fusese al 
religiei, al tradiției. Taine va observa că secolul al XVIII-lea a coborât tradiţia la rangul al doilea, înălțând 
rațiunea la rangul întâi, surpând regalitatea și Biserica. Mișcarea raționalistă pleacă de la material, omul 
și societatea sunt reduse la maşină, la o schemă ideală, la credinţa în legi fixe, biologice, sociale, 
economice etc. (François Quesney, Adam Smith, J.B. Say ş.a.). Turgot a încercat să aplice „legile 
matematicii” la societate și a eşuat. Revoluţia Franceză s-a derulat sub cultul rațiunii. La început, Kant și 
Fichte au privit cu simpatie mișcările din Franţa, dar ororile au venit curând. Ele s-au produs pe fondul 
căderii raționalismului în materialism în sânul societăţilor secrete. În 1785, în timp ce călătorea prin 


Silezia, Jacob Lanz a fost lovit de un trăsnet. Dus la o capelă, asupra lui s-au găsit documentele 
planurilor secrete ale confreriei Illuminati. Majoritatea acestor documente fuseseră redactate de Adam 
Weishaupt, care fundase Illuminati în 1776. Aici se dezvăluie un fapt uluitor: iluminațţii se inițiau pentru 
a descoperi, pe treptele superioare, că secretul suprem este că nu există nici un secret, că înalta 
spiritualitate masonică nu e decât o gogoriţă şi că totul se reduce la meschine interese materiale, politice, 
inclusiv în ce-l priveşte pe lisus Hristos, care n-ar fi urmărit decât abolirea proprietăţii, a familiei și, 
finalmente, chiar a religiei însăşi. Ţelul acestor iluminaţi raționaliști-cinici (de felul Marelui Inchizitor 
dostoievskian), ne asigură Jonathan Black, autorul Istoriei secrete a lumii, era să experimenteze în Franța 
o societate revoluționară, materialistă, ceea ce s-a și întâmplat la 1789. Toată filosofia lui Adam 
Weishaupt era cinică: „țelul final al Societăţii noastre nu este altul decât dobândirea puterii și a bogăției 
(...) şi stăpânirea asupra lumii”15. Deși, pe baza acestor documente, ordinul Illuminati a fost imediat 
desființat, deja, în Franţa, se încropiseră circa 300 de loji, 65 numai în Paris, numărul „iluminaţilor” 
depăşind 70 000 de membri. Planul lor era să însămânţeze în mase dorința de schimbare. „Trebuie să 
arătăm — scria Weishaupt — cât de ușor îi va fi unei minţi limpezi să dirijeze sute și mii de oameni”. În 
Franţa, marii iluminaţi au fost: Robespierre, Danton, Desmoulins, Mirabeau, Marat, Guillotin. Regelui 
Ludovic al XVI-lea i s-au pus în față, de către Adunarea Constituantă, reforme pe care nu le putea 
accepta, iar când a încercat să dizolve Adunarea, o gloată incitată, pe 14 aprilie, a asaltat Bastilia. Regele, 
ghilotinat în ianuarie 1793, a mai apucat să spună, în bătaia asurzitoare de tobe: „Oameni ai Franţei, sunt 
nevinovat și îi iert pe cei responsabili pentru moartea mea. Mă rog lui Dumnezeu ca sângele vărsat aici 
să nu cadă niciodată asupra Franţei sau asupra ta, nefericitul meu popor...” Franţa era, în acel moment, 
încă din secolul al XVII-lea, culmea civilizaţiei și culturii europene. De la Revoluţie, după interludiul 
imperial al lui Napoleon, ea a decăzut la rangul de putere de mâna a doua și așa a rămas şi astăzi. 

option=com_content&task=view&id=513&ltemid=7) 

